Јеховини сведоци

десно|220px|мини|Христијански собир во Сала на Царството на Јеховините сведоци.
мини|220px|десно|Јеховини сведоци проповедаат од куќа на куќа во Софија, Бугарија.
**Јеховини сведоци** се христијанска верска заедница со над 8,6 милиони членови ширум светот, кои се вклучени во евангелизирање. Тие се управувани од страна на водечко тело на Јеховините сведоци, група на старешини во Бруклин, Њујорк, која ги воспоставува сите доктрини. Верувањата на Јеховините сведоци се засновани врз нивните толкувања на Библијата и тие претпочитаат да го користат својот превод, Новиот Свет, Превод на Светото Писмо. Тие веруваат дека уништувањето на денешниот свет систем на Армагедон е неизбежно и дека воспоставувањето на божјото царство на земјата е единствено решение за сите проблеми со кои се соочува човештвото.

## Историја
Групата се појавила од библиското студентско движење основано во доцните 1870-тите од страна на Чарлс Тејз Расел со формирањето на здружението сионска стражарска кула, со значителни организациски и доктринални промени под раководство на Јосиф Франкин Ратерфорд. Името Јеховини сведоци, доаѓа од Исаија 43:10, и било усвоено во 1931 година за да се разликуваат од другите библиски студентски групи, и да симболизира прекин од наследството од Раселовите традиции.

Религијата се развила како одговор на она што не им се допаднало во општото христијанство. Не ги признаваат Светото тројство, пеколниот оган, бесмртноста на душата и свештенството како важечки додатоци на изворното христијанско учење. Организацијата издава религиозни материјали од крајот на 19 век, а најпознати се списанијата „*Стражарска кула*“ и „*Разбудете се!*“.

## Верувања
[мини|лево|220px|Јеховини сведоци проповедаат низ улиците на [Лавов, Украина]]Главната тема на нивното учење е прославување на божјето име и оправдување на неговиот суверенитет, преку неговото царство, со Исус Христос како негов владетел. Сведоците веруваат дека владеењето на Исус започнало со Второто пришествие или присуство на Спасителот, што било означено како пророштво на крајот на „Времињата на паганите“. Веруваат дека ова се случило невидливо во 1914 година.

Други учења на Сведоците ја вклучуваат употребата на еврејското господово име, Јехова (или Јахве) коешто се среќава над 7.000 пати во изворните библиски списи, и верувањето дека употребата на неговото име и познавањето на неговото име е важен дел од обожувањето. Веруваат дека смртта на Исус била неопходна за исправањето на гревот направен од првиот човек, Адам, отворајќи го патот на надежта за вечен живот на човечкиот род. Исто така дел од нивното учење е дека 144 000 луѓе ќе добијат живот на небото како совладетели со Исус Христос, кои ќе го водат остатокот од човештвото до совршеност на рајска Земја за време на илјадагодишното владеење. Јеховините сведоци веруваат дека за време на Армагедон, којшто треба да се случи во блиска иднина, грешните ќе бидат уништени, а оние што ќе преживеат, заедно со милионите што ќе бидат воскреснати, ќе оформат ново општество над кое ќе владее небесна влада, со Спасителот Исус Христос како цар. Така човештвото ќе има можност да живее вечно во земен рај - можност, бидејќи сѐ зависи од нивните дејствија по воскреснувањето.

Припадниците на оваа верска заедница ја избегнуваат воената обврска, и одбиваат да ги поздрават националните знамиња, поради што во некои земји влегле во конфликт со владите. Како резултат на тоа, некои Јеховините сведоци биле прогонувани и нивните активности биле забранети или ограничени во некои земји.

## Јеховини сведоци во Македонија

Во Македонија првите припадници на оваа религиска група се појавиле во Струмица во 1938 година, под влијание на словенечкиот брачен пар **Тучек**, кој престојувал таму, а првата заедница на Јеховините сведоци била формирана во селото Вељуса, Струмичко во 1957 година.

## Критика

### Слобода на говорот и мисла

Доктрините на Јеховините сведоци се воспоставуваат од страна на водечкото тело, без консултација со другите членови. Религијата не толерира дисидентство за доктрините и практиките. Членовите кои отворено не се согласуваат со учењата на религијата се избегнувани. Публикациите на здружението, како „Стражарска кула“ ги обесхрабруваат следбениците од преиспитување на своите доктрини, и исто така, ги предупредува членовите да избегнуваат независно размислување, тврдејќи дека ваквото размислување „било воведено од страна на Сатаната, ѓаволот“ и „ќе предизвика поделби“. Тие кои отворено не се согласуваат со официјалните учења се осудени како „отпадници“.

### Одбивање на трансфузија на крв

Јеховините сведоци одбиваат трансфузија на крв, и тоа го сметаат за кршење на божјиот закон, врз основа на нивната интерпретација на Дела 15:28, 29 и некои други стихови.  Од 1961 година свесното прифаќање на трансфузија на крв од страна на член е основа за екскомуникација од религијата. Литературата  на „Општество стражарска кула“  ги насочува Сведоците да одбиваат трансфузија на крв, дури и во животозагрозувачка ситуација. Јеховините сведоци прифаќаат бескрвни  алтернативи и други медицински процедури наместо трансфузија на крв, а списанието „Стражарска кула“ обезбедува информации за сегашните бескрвни медицински процедури.

Иако Јеховините сведоци не прифаќаат трансфузија на крв, тие може да прифатаат некои фракции на крвна плазма на нивна сопствена совест. Јеховините сведоци имаат воспоставено врски со  болничките комитети како договор за соработка меѓу поединечни Јеховините сведоци и медицински професионалци и болниците.

### Пропаднати предвидувања

Публикациите на Јеховините сведоци тврдат дека Бог ги користи Јеховините сведоци (претходно, Меѓународните библиски студенти) за да се разгласи неговата волја  и  дека им обезбедил посебно предвидување за Армагедон и за формирањето на Божјото царство. Некои нивни публикации, исто така, тврдат дека Бог ги користи Јеховините сведоци како денешни пророци. Нивните публикации објавиле различни предвидувања за светските настани кои веруваат дека биле предвидени во Библијата. Пропаднатите предвидувања довеле до промена или напуштање на некои доктрини. 

## Наводи

## Надворешни врски
* Јеховини сведоци: Официјална страница на ''Стражарска кула'' 
* Авторизирана страница од страна на канцеларијата за јавни информации на Јеховини сведоци 
* Јеховини сведоци: Официјална страница (romane Makedonija)
* Јеховини сведоци: Официјална страница (poмaнe киpлицa)

## Поврзано
* Јеховини сведоци во Македонија

Категорија:Антитринитаризам
Категорија:Јеховини сведоци
Категорија:Реставрационизам